|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736www.kapitalnaulaganja.vojvodina.gov.rs |
|  | **БРОЈ ЈАВНЕ НАБАВКЕ:** **136-404-128/2016-03** |  **ДАТУМ: 27.06.2016. године** |

Управа за капитална улагања Аутономне покрајине Војводине спроводи отворени поступак јавне набавке добара – **Медицинска опрема за потребе Института за КВБ Војводине, Сремска Каменица, бр. јавне набавке 136-404-128/2016-03, који је обликован у 5 Партија**. Позив за подношење понуда објављен на Порталу јавних набавки и интернет страници Наручиоца дана 31.05.2016. године.

Заинтересовано лице је електронским путем, дана 23.06.2016. године, упутило Захтев Наручиоцу за додатне информације и појашњење у вези са припремањем понуде, у форми питања која су наведена под тачкама од 1-7 у овом Документу.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/15 и 68/15), достављамо следеће одговоре на постављена питања како следи:

**1. Питање:**

У Конкурсној документацији на страни 7. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, подтачка 1.2. наведено је: *„Могћност подешавања лежеће основе (без душека): од 380mm до 800mm” .*

**Питање је**: Да ли је могуће понудити кревет са могућношћу подешавања лежеће основе од 400mm до 800mm јер је одступање мање од 10% а ничим се не умањује квалитет и функционалност понуђеног кревета?

**Одговор Наручиоца:** Већи распон подешавања лежеће основе омогућава и олакшава једноставнији и безебеднији рад са пацијентима у јединици интензивне неге што је веома битан фактор при избору тражене опреме и представља објективан и реалан захтев.

Испитивањем тржишта установљено је да више произвођача и понуђача испуњава тражену карактеристику. Наручилац остаје при траженом захтеву и неће мењати тражене минималне техничке карактеристике.

**2. Питање:**

У Конкурсној документацији на страни 7. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, подтачка 1.14. наведено је: *„Укупна тежина кревета без додатне опреме минимално 150 kg” .*

**Питање је**: Да ли је могуће понудити кревет чија је укупна тежина око 100 kg што представља стандард за све произвођаче кревета за интензивну негу, јер мања укупна тежина кревета омогућава лакшу манипулацију кревета од стране медицинског особља а кревети тежине преко 150 kg су робусни и тешки за било какво померање и дислоцирање у јединици интензивне неге?

**Одговор Наручиоца:** Намера наручиоца је да набави што је могуће квалитетнији и робуснији кревет који ће моћи да се користи дужи број година. Тежина кревета је у директној вези са квалитетом (тј. дебљином) челичних профила који су коришћени при изради самог кревета. Објективна потреба наше установе и одељења где ће се кревети користити је издржљив, робустан и трајан кревет.

Испитивањем тржишта установљено је да више произвођача и понуђача испуњава тражену карактеристику. Наручилац остаје при траженом захтеву и неће мењати тражене минималне техничке карактеристике.

**3. Питање:**

У Конкурсној документацији на страни 8. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, подтачка 1.16. наведено је: *„Контролни панел за медицинско особље са опцијом закључавања појединих или свих функција (сестрински панел)- отпоран на воду и дезинфекциона средства, са опцијом накнадног програмирања функција, тј. мењања фабричких унапред дефинисаних положаја или ограничавања појединих функција (највећа или најмања висина, угао леђног дела, итд.) Сви мотори и електричне компоненте морају задовољавати IPX6W стандард” .*

**Питање је**: Да ли је могуће понудити кревет чији сви мотори и електричне компоненте задовољавају IPX4 стандард који представља основни стандард код произвођача болесничких кревета?

**Одговор Наручиоца:** Пошто се кревети набављају за установу терцијалног типа и користиће се на одељењу интензивне неге на којем су стандарди на највишем могућем нивоу и чишћење и дезинфекција се врше уз обилно коришћење воде и дезинфекционих средстава потребан нам је кревет који може да издржи велики број чишћења (прања) и дезинфекције а да притом не дође до оштећења електричних компоненти кревета. Стандард ИПX4 не подразумева водоотпорност док стандард ИПX6W то подразумева те стога сматрамо и налазимо за оправдано да овај стандард уврстимо у минималне техничке захтеве.

Испитивањем тржишта установљено је да више произвођача и понуђача испуњава тражену карактеристику. Наручилац остаје при траженом захтеву и неће мењати тражене минималне техничке карактеристике.

**4. Питање:**

У Конкурсној документацији на страни 8. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, подтачка 1.18. наведено је: *„Угао надколеничног дела: 0° – 40°” .*

**Питање је**: Да ли је могуће понудити кревет чији је угао надколеничног дела у опсегу 0° – 35° што представља стандард за све произвођаче болесничких кревета?

**Одговор Наручиоца:** Тражена каракактерстика угла надколеничног дела користи се код болесника у стању хиповолемијског шока и болесника у стању хипотензије. Сам угао који се користи може да буде и већи од траженог, али би са тим углом смањили број потенцијалних понуђаћа и самим тим угрозили основно начело конкурентности.

Испитивањем тржишта установљено је да више произвођача и понуђача испуњава тражену карактеристику. Наручилац остаје при траженом захтеву и неће мењати тражене минималне техничке карактеристике.

**5. Питање:**

У Конкурсној документацији на страни 8. од 83. Партија број 2. „Болеснички кревети за интензивну негу“, тачка 1. „Кревет за интензивну негу одраслих“, подтачка 1.21. наведено је: *„Дводелне сигурносне бочне странице, независне, израђене комбинацијом метал пластика са могућношћу спуштања” .*

**Питање је**: Да ли је могуће понудити кревет који поседује дводелне сигурносне бочне странице израђене од ABS пластике и које поседује хидраулични систем спуштања који онемогућава страницу да удара од рам кревета и тиме спречава могуће оштећење бочних страница?

**Одговор Наручиоца:** Досадашње искуство са пластичним бочним страницама је показало да саме пластичне странице имају неупоредиво краћи век трајања и лакше и чешће се кваре. Из овог разлога смо одлучили да у минималне техничке карактеристике уврстимо металне бочне странице из објективног разлога самог трајања и издржљивости кревета.

Испитивањем тржишта установљено је да више произвођача и понуђача испуњава тражену карактеристику. Наручилац остаје при траженом захтеву и неће мењати тражене минималне техничке карактеристике.

**6. Питање:**

У Конкурсној документацији на страни 8. од 83. Партија број 2. „Болеснички кревети за интензивну негу“, тачка 4. „Мобилни сто са плочом за сервирање и обедовање уз кревет интензивне неге“, подтачка 4.2. наведено је: *„Плоча на носачу израђена од пластичног ламината, заобљених ивица пожељних димензија приближно 60/90 cm x 42 cm” .*

**Питање је**: Да ли је могуће понудити мобилни сто димензија 60/80 cm x 42 cm?

**Одговор Наручиоца:** Наручилац је у траженим минималним техничким карактеристикама из разлога начела конкуренције и жеље да прибави што више понуда навео и тражио “пожељне приближне димензије” мобилног стола чиме било ко не би био дисквалификован на основу самих димензија.Мобилни сто представља додатак самом кревету и није од суштинске важности за сам кревет.Из овог разлога и саме дефиниције која је дата у минималним техничким карактеристикама биће прихваћена и димензија плоче мобилног стола од 60/80 cm x 42 cm.

Наручилац неће мењати тражене минималне техничке карактеристике.

**7. Питање:**

У Конкурсној документацији на страни 8. од 83. Партија број 2. „Болеснички кревети за интензивну негу“, тачка 4. „Мобилни сто са плочом за сервирање и обедовање уз кревет интензивне неге“, подтачка 4.3. наведено је: *„Полица покретног столића подесива по висини приближно 70 – 105 cm” .*

**Питање је**: Да ли је могуће понудити мобилни сто са плочом подесивом по висини 79 – 105 cm?

**Одговор Наручиоца:** Наручилац је у траженим минималним техничким карактеристикама из разлога начела конкуренције и жеље да прибави што више понуда навео и тражио “пожељне приближне димензије” мобилног стола чиме било ко не би био дисквалификован на основу самих димензија. Мобилни сто представља додатак самом кревету и није од суштинске важност за сам кревет. Из овог разлога и саме дефиниције која је дата у минималним техничким карактеристикама биће прихваћена и висина мобилног стола од 79 до 105 cm.

Наручилац неће мењати тражене минималне техничке карактеристике.

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за спровођење поступка јавне набавке**

**број: 136-404-128/2016-03**